b'\n_START_ARTICLE_\nKatja Salivaara\n_START_PARAGRAPH_\nKatja Salivaara (s. 12. elokuuta 1980 Mikkeli) on suomalainen pikajuoksija. H\xc3\xa4n edusti koko uransa ajan Mikkelin Kilpa-Veikkoja ja h\xc3\xa4nt\xc3\xa4 valmensivat uransa aikana Katja ja Kari Kuusela, Heikki Lehti, Miska Viiri ja Petteri Jouste._NEWLINE_Salivaara on saavuttanut aikuisten SM-kilpailuissa useita mitaleja: 100 metrin juoksussa kolme pronssia, 200 metrin juoksussa kaksi pronssia, 4\xc2\xa0\xc3\x97\xc2\xa0100 metrin viestijuoksussa kaksi kultaa, kaksi hopeaa ja yhden pronssin sek\xc3\xa4 4\xc2\xa0\xc3\x97\xc2\xa0400 metrin viestijuoksussa yhden kullan ja kaksi hopeaa. Sis\xc3\xa4ratojen SM-mitaleja h\xc3\xa4nell\xc3\xa4 on aikuisten sarjassa 60 metrin juoksusta yksi pronssi, 200 metrin juoksusta kaksi hopeaa ja yksi pronssi, 60 metrin aitajuoksusta yksi pronssi sek\xc3\xa4 4\xc2\xa0\xc3\x97\xc2\xa0200 metrin viestijuoksusta yksi kulta ja yksi pronssi. Maaotteluissa h\xc3\xa4n on ollut mukana useita kertoja vuodesta 1997 l\xc3\xa4htien niin aikuisten kuin my\xc3\xb6s eri ik\xc3\xa4kausimaajoukkueiden edustajana. H\xc3\xa4nen enn\xc3\xa4tyksens\xc3\xa4 100 metrin juoksussa on 11,69 ja 200 metrin juoksussa 24,07._NEWLINE_Alle 20-vuotiaiden EM-kilpailuissa 1999 Salivaara juoksi osuuden Suomen pronssijoukkueessa 4\xc2\xa0\xc3\x97\xc2\xa0100 metrin viestijuoksussa.'